recursal/SuperWikiNEXT-32B huggingface dataset:
**ஜேம்ஸ் வாங் ஹோவ்** (ஆங்கிலம்: James Wong Howe, சீனம்: 黃宗霑) 1899 ஆம் ஆண்டு ஆகஸ்டு மாதம் 28 ஆம் தியதி பிறந்தார். இவர் ஒரு ஒளிப்பதிவாளர் ஆவார். இவர் 130 திரைப்படங்களுக்கும் அதிகமாக ஒளிப்பதிவாளராகப் பணியாற்றியுள்ளார். இரண்டு முறை அகடமி விருதை ஒளிப்பதிவிற்காகப் பெற்றுள்ளார். இவர் 1976 ஆம் ஆண்டு ஜூலை மாதம் 12 ஆம் தியதி மரணமடைந்தார். 1930 கள் மற்றும் 1940 களில் இவர் *ஹாலிவுட்*டின் மிக முக்கியமான ஒளிப்பதிவாளராகத் திகழ்ந்தார். இவர் 10 முறை *அகெதமி விருது* பெற பரிந்துரைக்கப்பட்டார். *தி ரோஸ் டாட்டு* (The Rose Tattoo ) மற்றும் *ஹட்* (Hud) ஆகிய திரைப்படங்களுக்காக இரு முறை அகெதமி விருதைப் பெற்றுள்ளார். வரலாற்றின் மிக முக்கியமான 10 ஒளிப்பதிவாளர்களுள் இவரும் ஒருவர் என சர்வதேச ஒளிப்பதிவாளர்கள் அமைப்பால் தேர்ந்தெடுக்கப்பட்டார்.

வாழ்க்கைப் குறிப்பு
-------------------

இவர் சைனா வில் பிறந்து அமெரிக்காவில் குடியேறியவர். முதலில் சலனப் படங்களுக்கு ஒளிப்பதிவு செய்தார். இவரது திருமணம் 1937-ல் பிரான்ஸின் பாரிஸ் நகரில் நடந்தது. ஆனால் இவரது திருமணத்தை கலிபோர்னியா அரசு அங்கீகரிக்கவில்லை. இவரது திருமணம் இனக்கலப்புத் திருமணம் ஆகும். 1948 ஆம் ஆண்டு இனக்கலப்புத் திருமணத்திற்கு எதிரான சட்டம் நீக்கப்பட்டதைத் தொடர்ந்து இவரது திருமணம் அங்கீகரிக்கப்பட்டது.

மேற்குறிப்பு
------------

1. ↑  "Top 10 Most Influential Cinematographers Voted on by Camera Guild," October 16, 2003. பரணிடப்பட்டது 2014-01-09 at the வந்தவழி இயந்திரம் Retrieved January 28, 2011.
2. ↑  editor, Gordon H. Chang, senior editor ; Mark Dean Johnson, principal editor ; Paul J. Karlstrom, consulting editor ; Sharon Spain, managing (2008). *Asian American art : a history, 1850-1970*. Stanford, Calif.: Stanford University Press. பக். 333. பன்னாட்டுத் தரப்புத்தக எண்:978-0-8047-5752-2. . 
[*தொடர்பிழந்த இணைப்பு*]
3. ↑  Elaine Woo,Babb, 98; novelist's masterpiece rivaled Steinbeck's, *Los Angeles Times*, 21 January 2006
**இரிகாந்த் ஆறு** (*Rihand River*)(இந்தி: रिहन्द नदी) என்பது இந்திய மாநிலங்களான சத்தீஸ்கர் மற்றும் உத்தரப்பிரதேசம் வழியாகப் பாயும் ஆறாகும். இதனை ரேணு, ரேணுகா, ரெண்ட், ரெர் அல்லது ரெஹர் என்றும் அழைக்கின்றனர். இது சோன் ஆற்றின் துணை ஆறாகும்.

ஆற்றோட்டம்
----------

இரிகாந்த் ஆறு மைன்பட் பீடபூமியின் தென்மேற்கில் உள்ள மாதிரங்கா மலைகளிலிருந்து தோன்றுகிறது. இந்த இடம் கடல் மட்டத்திலிருந்து சுமார் 1,100 மீட்டர் உயரத்தில் உள்ளது. இந்த ஆறு சுர்குஜா மற்றும் சூரஜ்பூர் மாவட்டத்தின் மத்திய பகுதி வழியாக வடக்கே 160 கிலோமீட்டர்கள் (99 mi) ஓடுகிறது. இரிகாந்த் மற்றும் இதன் துணை ஆறுகள் மாவட்டத்தின் மையப் பகுதியில் இதன் தோற்றத்திலிருந்து லக்கன்பூர், சூரஜ்பூர், பிரதாப்பூர் வரை நீண்டு ஒரு வளமான சமவெளியை உருவாக்குகின்றன. இதன்பிறகு, மத்தியப் பிரதேசத்தின் சிங்கரெளலி மாவட்டம் வழியாக உத்தரப்பிரதேசத்தின் சோன்பத்ரா மாவட்டத்திற்கு வடக்கே ஓடுகிறது. இங்கு இந்த ஆறு ரீட் என்று அழைக்கப்படுகிறது. இறுதியா இந்த ஆறு சோன் ஆற்றுடன் இணைகிறது.

### துணை நதிகள்

சூரஜ்பூர் மாவட்டத்தில் உள்ள முக்கிய துணை நதிகள் மகான், மொரானா (மோர்னி), கியூர், ககர், கோப்ரி, பிபர்கச்சார், ராம்டியா மற்றும் கல்புல்லா ஆகும். காஞ்சன், மாயர் மற்றும் அசிர் போன்ற பல பருவகால மற்றும் வற்றாத ஆறுகள் மத்தியப் பிரதேசத்தின் சிங்ராலி மாவட்டத்தில் இகாந்த் நீர்த்தேக்கத்தில் கலக்கின்றன.

இரிகாந்த் அணை
-------------

இரிகாந்த் அணை 1962-ல் நீர்மின் உற்பத்திக்காக மிர்சாபூர் பிரிவின் சோன்பத்ரா மாவட்டத்தில் பிப்ரி அருகே இரிகாந்த் ஆற்றின் குறுக்கே கட்டப்பட்டது. இதன் நீர்த்தேக்கம் கோவிந்த் பல்லப் பந்த் சாகர் என்று அழைக்கப்படுகிறது. இந்த அணையின் அருகிலுள்ள தொடருந்து நிலையம் ரேணுகூத் ஆகும்.

இராசுகந்தா அருவி
----------------

சத்தீஸ்கரின் சூரஜ்பூர் மாவட்டத்தில் இரிகாந்த் ஆற்றின் ஓட்டத்தில் 'இராசுகந்தா' என்ற அருவி உள்ளது. இந்த அருவி சுற்றுலா முக்கியத்துவமுடையது.

மேலும் பார்க்கவும்
------------------

* இந்தியாவில் உள்ள நதிகளின் பட்டியல்
* சத்தீஸ்கரில் சுற்றுலா

மேற்கோள்கள்
-----------

1. 1 2  "Surguja: Historical Background: The Rihand". Surguja district administration. 30 August 2010 அன்று மூலம் பரணிடப்பட்டது. 2010-08-03 அன்று பார்க்கப்பட்டது.
2. 1 2  "Rihand Dam". india9. 2010-08-03 அன்று பார்க்கப்பட்டது.
3. ↑  "10. Rihand project = U.P". *Multipurpose River Valley Projects in India*. Indian Officer. 26 March 2010 அன்று மூலம் பரணிடப்பட்டது.
**இரிசா எச். வெக்சுலர்** *(Risa H. Wechsler)* ஓர் அமெரிக்க இயற்பியலாளர் ஆவார். இவர் சுட்டான்போர்டு பல்கலைக்கழகத்தில் இயற்பியல் பேராசிரியராகவும் SLAC தேசிய சுழன்முடுக்கி ஆய்வகத்தில் வானியற்பியல், துகளியற்பியல் பேராசிரியராகவும் உள்ளார். இவர் காவ்லி துகள் வானியற்பியல், அண்டவியல் நிறுவனத்தில் இயக்குநராக உள்ளார். இவர் 2017 இல் இருந்து அமெரிக்க இயற்பியல் கழகத்தின் தெரிவுசெய்த ஆய்வுறுப்பினராக உள்ளார்.

இவர் அண்டவியல் வல்லுனர்; பால்வெளி உருவாக்கத்திலும் அண்டப் பேரியல் கட்டமைப்பிலிம் புலமை சான்றவர். இவரது ஆர்வ்ம் வானியற்பியலிலும் கரும்பொருண்மத்திலும் கருப்பு ஆற்றலிலும் பொதிந்துள்ளது. இவர் 2018 வரை கருப்பு ஆற்றல் கதிர்நிரல் கருவி கூட்டுமுனைவுக்கான இணை பரப்புரையாளராக விளங்கினார். இவர் கருப்பு ஆற்றல் அளக்கையில் முன்னணிப் பங்களிப்பு செய்துள்ளார்.

கருப்பு ஆற்றலின் கமுக்கம் எனும் பி.பி.சி. ஒரைசன் அலைக்காட்சியிலும்  அறிவிய்ல் அலைநிரலின் விண்வெளி ஆழ்கமுக்கங்கள்: பெருவெடிப்பு வரலாற்றின் கமுக்கம் எனும் அலைக்காட்சியிலும்  கரும்பொருண்மங்கள் எனும் PBS அலைக்காட்சியிலும் தோன்றியுள்ளார்.
இவ 2019 இல் சான்பிரான்சிசுக்கோவில் உள்ள தற்கால யூத அருங்காட்சியகத்தில் காட்சிப்பொருள் ஒன்றை ஆக்சாசு அயோபெமியுடன் இணைந்து காட்சிப்படுத்தி உள்ளார்.

கல்வி
-----

இவர் தன் இயற்பியல் இளவல் பட்டத்தை 1996 இல் மசாசூசட் தொழில்நுட்ப நிறுவனத்தில் பெற்றார். தன்முனைவர் பட்டத்தை சாந்தா குரூசில் உள்ள கலிபோர்னியா பல்கலைக்கழகத்தில் 2001 இல் பெற்றார். இவர் 2003 முதல் 2006 வரை சிக்காகோ பல்கலைக்கழகத்தில் நாசாவின் அபுள் ஆய்வுறுப்பினராக உள்ளார்.

வெளியீடுகள்
-----------

வெக்சுலரின் வெளியீடுகள் இங்கே உள்ளன.

மேற்கோள்கள்
-----------

1. 1 2  "Risa Wechsler". stanford.edu. March 17, 2018 அன்று பார்க்கப்பட்டது.
2. ↑  Gnida, Manuel. "Risa Wechsler named director of KIPAC". *SLAC National Accelerator Laboratory*. 16 December 2018 அன்று பார்க்கப்பட்டது.
3. 1 2  "SLAC's Risa Wechsler named American Physical Society Fellow". eurekaalert.org. October 1017. டிசம்பர் 1, 2017 அன்று மூலம் பரணிடப்பட்டது. November 27, 2017 அன்று பார்க்கப்பட்டது.
4. ↑  "Risa Wechsler". November 27, 2017 அன்று பார்க்கப்பட்டது.
5. ↑  "DESI Team". November 27, 2017 அன்று பார்க்கப்பட்டது.
6. ↑  "Dark matter map puts Big Bang theory on trial". March 17, 2018 அன்று பார்க்கப்பட்டது.
7. ↑  "BBC Horizon: The Mystery of Dark Energy". March 17, 2018 அன்று பார்க்கப்பட்டது.
8. ↑  "அறிவிய்ல் அலைநிரலின் விண்வெளி ஆழ்கமுக்கங்கள்: பெருவெடிப்பு வரலாற்றின் கமுக்கம் எனும் அலைக்காட்சியிலும்". March 17, 2018 அன்று பார்க்கப்பட்டது.
9. ↑  "PBS Science Bytes: Dark Matters". March 17, 2018 அன்று பார்க்கப்பட்டது.
10. ↑  "In That Case: Havruta in Contemporary Art—Oxossi Ayofemi and Risa Wechsler". November 12, 2019 அன்று பார்க்கப்பட்டது.
11. ↑  "Hubble Fellows". March 17, 2018 அன்று பார்க்கப்பட்டது.
| * பா
* உ
* தொ
நார்வே போர்த்தொடர் |
| --- |
| வெசெரியூபங்  – டுரோபாக் கடற்கால்வாய் – மிட்சுகோகென் – டூம்போசு  – நம்சூசு  – ஓண்டலசுநசு – எக்ரா  – வின்யசுவிங்கன்  – நார்வீக் – ஆல்ஃபபெட் – ஜூனோ  – கிராத்தங்கன் |

**டூம்போசு சண்டை** (*Battle of Dombås*) என்பது இரண்டாம் உலகப் போரின் போது நார்வேயில் நிகழ்ந்த ஒரு சண்டை. நார்வே போர்த்தொடரின் ஒரு பகுதியான இதில் நாசி ஜெர்மனியின் வான்குடை வீரர்கள் நார்வேயின் முக்கிய தொடருந்து சந்திப்பான டூம்போசைக் கைப்பற்றி ஐந்து நாட்களுக்கு தொடருந்து போக்குவரத்தைத் தடைசெய்தனர்.

ஏப்ரல் 9, 1940ல் நார்வே மீதான ஜெர்மானியப் படையெடுப்பு தொடங்கியது. கடல்வழியாகவும், வான்வழியாகவும் நார்வே மீது ஜெர்மானியப் படைகள் தாக்குதல் தொடுத்தன. அதுவரை நடுநிலை நாடாக இருந்து வந்த நார்வே, இத்தாக்குதலை எதிர்கொள்ள நேச நாடுகளின் உதவியைக் கோரியது. அதே நாள் நேச நாட்டுப் படைகளும் நார்வேயில் தரையிறங்கின. இதன் ஒரு பகுதியாக ஒண்டலுசுனசு பகுதியில் பிரித்தானியப் படைகள் தரையிறங்கலாம் என்று ஜெர்மானியர்களுக்கு தகவல் கிடைத்தது. தெற்கு நார்வேயில் பல பகுதிகளை விரைவாகக் கைப்பற்றியிருந்த ஜெர்மானியத் தளபதிகள் வடக்கு நார்வேயில் நேச நாட்டுப் படைகள் நகர்த்தலை தடை செய்யத் திட்டமிட்டனர். இதற்காக டூம்போசு கிராமத்தையும் அங்கிருந்த தொடருந்து சந்திப்பையும் கைப்பற்றத் திட்டமிட்டனர்.

நார்வேயின் தலைநகர் ஓஸ்லோவுக்கு வடக்கு 90 மைல் தொலைவிலிருந்த டூம்போசு முக்கியத் தொடருந்து சந்திப்பாக இருந்தது. அதனைக் கட்டுப்படுத்துவோர் நார்வேயின் தொடருந்து சேவைகளில் பெரும் பகுதியினைக் கட்டுப்படுத்த முடியும். ஏப்ரல் 14 அன்று ஜெர்மானிய வான்குடை கம்பனி ஒன்று டூம்போசைக் கைப்பற்ற அனுப்பப்பட்டது. வான்வழியாகத் தரையிறங்கிய வான்குடை வீரர்கள. டூம்போசின் சாலை மற்றும் தொடருந்து சந்திப்புகளைக் கைப்பற்றி போக்குவரத்தைத் துண்டித்தனர். டூம்போசை மீட்க உடனடியாக நார்வீஜியப் படைப்பிரிவுகள் அனுப்பபட்டன. அடுத்த ஐந்து நாட்கள் டூம்போசைச் சுற்றி இரு படைகளும் தொடர்ச்சியாக மோதின. ஏப்ரல் 19ம் தேதி ஜெர்மானிய படைப்பிரிவு முறியடிக்கப்பட்டு சரணடைந்தது. தொடருந்து போக்குவரத்து மீண்டும் தொடங்கியது.

மேற்கோள்கள்
-----------
**சுல்தானா நருண் நகார்** *(Sultana Nurun Nahar)* வஙதேச-அமெரிக்க வானியலாளர் ஆவார். இவர் ஓகியோ மாநிலப் பல்கலைக்கழக வானியல் துறை ஆராய்ச்சி அறிவியலாலர் ஆவார்.

இவரது ஆராய்ச்சி ஒளிமின்னணுவாக்கம், மின்னன்-மின்னணு மீள்சேர்க்கை, ஒளிக்கிளர்வு, மொத்தல் ஆகியவற்றின் அணுவியல் நிகழ்வுகளில் அமைந்தது. இவர் முழு மின்னன்-மின்னணு மீள்சேர்க்கைக்கான ஒன்றிய முறையை உருவாக்குவதிலும் பிரீத்-பவுலி ஆர் அணிச்சார முறைக்கான கோட்பாட்டுக் கதிர்நிரலியல்( theoretical spectroscopy for Breit-Pauli R-matrix method) முறையை உருவாக்குவதிலும் புற்றுநோய் ஆற்றுவதற்கான ஒத்திசைவு மீநுண்-நோய்நாடல் முறை (resonant nano-plasma theranostics (RNPT))யை உருவாக்குவதிலும் பங்களிப்புகள் செய்துள்ளார்

கல்வியும் வாழ்க்கைப் பணியும்
----------------------------

இவர் டாக்கா பல்கலைக்கழகத்தில் இயற்பியல் இளமறிவியல் பட்டமும் கோட்பாட்டு இயற்பியலில் மூதறிவியல் பட்டமும் பெற்றார். குவைய ஒளியியலில் முதுகலைப் பட்டமும் அணுக்கோட்பாட்டில் முனைவர் பட்டமும் மிச்சிகன், டெட்ராயிட்டில் உள்ள வேய்ன் மாநிலப் பல்கலைக்கழகத்தில் பெற்றார்.

இவர் *Atomic Astrophysics and Spectroscopy* (Cambridge UP, 2011)எனும் பாடநூலினை அணில் கே. பிரதான் என்பவருடன் இணைந்து எழுதியுள்ளார்.

ஆராய்ச்சி ஆர்வங்கள்
-------------------

நகார் ஒளிமின்னணுவாக்கம், மின்னன்-மின்னணு மீள்சேர்க்கை உட்பட, வானியற்பியல், ஆய்வக மின்மங்களில் (Plasma) நிகழும் கதிரியக்க, மொத்தல் சார்ந்த அணுநிகழ்வுகளில் விரிவாக பல ஆய்வுக் கட்டுரைகளை வெளியிட்டுள்ளார். இந்த அணு நிகழ்வுகளில் ஒளிக் கிளர்வும் கிளர்விறக்கமும் மின்னன்-மின்னணு சிதறலும் கூட உள்ளடங்கும். இவர் மேலும் கோட்பாடு கதிர்நிரலியல், உயிர்மருத்துவப் பயன்பாடுகளுக்கான கணினிசார் மீநுண் கதிர்நிரலியல், இருமின்னனியல் துணைக்கோள் தொடர்கள் ஆகிய தலைப்புகளிலும் ஆய்வு செய்துள்ளார். இவர் ஒளிபுகாமைத் திட்டம், இரும்புத் திட்டம் ஆகிய பன்னாட்டுக் கூட்டுமுயற்சிகளின் உறுப்பினரும் ஆவார்." இத்திட்டங்களின் நோக்கம், கதிரியக்க, மொத்தல் சார்ந்த அணுநிகழ்வுகளை ஆய்வு செய்து வானியற்பியலாகப் பரவியுள்ள அணுக்களினதும் மின்னணுக்களினதுமான அணுசார் அளபுருக்களைத் துல்லியமாக அளந்து கண்டுபிடிப்பதாகும்.

விருதுகள்
---------

இவர் ஜான் வீட்லி விருதைப் பெற்றார். இந்த விருது "இயற்பியல் ஆய்வைப் பல மூன்றாம் உலக நாடுகளில் கல்வி, கூட்டுறவு, தலைதாங்கல், அறநிலை வழிகாட்டல் ஆகியவற்றின் வழியாக முன்னெடுத்த முயற்சிகளுக்காகவும் குறிப்பாக, முசுலிம் பெண் அறிவியலாருக்கு முன்னோடியாகவும் எடுத்துகாட்டுப் பாத்திரமாகவும் விளங்கியதற்காக இவருக்கு வழங்கப்பட்டது."

மேற்கோள்கள்
-----------

1. ↑  Ohio State University
2. ↑
3. ↑  "Electron-Ion Recombination Rate Coefficients, Photoionization Cross Sections, and Ionization Fractions for Astrophysically Abundant Elements. I. Carbon and Nitrogen", S. N. Nahar and A. K. Pradhan, in *The Astrophysical Journal,* vol. 111, no. 339, 1997
4. ↑  "Space secrets could lead to cancer therapies" பரணிடப்பட்டது 2012-07-01 at Archive.today, Times of India, July 29, 2011
5. ↑  "Could Black Holes Help Treat Cancer Patients?", Fox News, July 28, 2011
6. ↑  "Atomic Data from the Iron Project", S. N. Nahar, in *Astronomy and Astrophysics,* 293, 967-977, 1995
**சுலோச்சனபாய் தோங்ரே** (*Sulochana Dongre*) என்றும் அழைக்கப்படும் சுலோச்சனாபாய் தோங்ரே ஓர் இந்திய சமூகஆர்வலரும், பெண்ணியவாதியுமாவார். தலித் சாதியைச் சேர்ந்த இவர், பிறப்பு கட்டுப்பாடு மற்றும் பெண் விடுதலைக்கான முக்கிய வழக்கறிஞராக இருந்தார்.

சுயசரிதை
--------

1930 கள் மற்றும் 40 களில், தோங்ரே பெண் விடுதலையின் குறிப்பிடத்தக்க வழக்கறிஞராக ஆனார். ஆரம்பத்தில் அரசு சார்பற்ற அமைப்பான அகில இந்திய மகளிர் காங்கிரசுடன் இணைந்த இவர் - பிற தலித் தலைவர்களுடன் சேர்ந்து - உயர் சாதியினரால் பெரிதும் ஆதிக்கம் செலுத்துவதாக உணர்ந்து அங்கிருந்து விலகிவிட்டார். பின்னர், இவர் அகில இந்திய தாழ்த்தப்பட்ட வகுப்பு பெண்கள் காங்கிரஸின் தலைவராவார். மேலும் 1942இல் காங்கிரசால் நடத்தப்பட்ட ஒரு பெரிய அளவிலான மாநாட்டிற்குத் தலைமை தாங்கினார். அதே ஆண்டு, நாக்பூரில் நடந்த அகில இந்திய பட்டியல் சாதி கூட்டமைப்பு கூட்டத்தின் பெண்கள் மாநாட்டில் தோங்ரே (சாந்தாபாய் தானியுடன்) 25,000 பெண்கள் கூட்டத்தின் முன் பேசினார். இந்திய விடுதலைக்கு முன் உருவான கடைசி தலித் பெண்ணியக் குழுவான தலித் மஹிலா கூட்டமைப்புக்கும் தலைமை தாங்கினார்.

குறிப்பிடத்தக்க வகையில், பிறப்பு கட்டுப்பாட்டுக்கு நாடு தழுவிய அணுகலை அழைத்த முதல் இந்தியத் தலைவர் தோங்ரே என்று சில ஆதாரங்கள் விவரிக்கின்றன. இது அவர் ஆதரித்த ஒரு நடவடிக்கையாகும். 

தலித் சமூகத்தைச் சேர்ந்த ஒரு மராத்திய எழுத்தாளர் ஊர்மிளா பவார் எழுதிய *வீ ஆல்ஸோ மேட் ஹிஸ்டரி* எனும் அம்பேத்கரிய இயக்கத்தில் பங்கேற்ற பெண்களை ஆவணப்படுத்தப்பட்ட நூலில் இவரது சுயசரிதையை எழுதியுள்ளார்.

மேற்கோள்கள்
-----------

1. ↑  Suchitra. "Sulochanabai Dongre: The Woman Who Advocated Birth-Control In Dalit Feminism". *Feminism in India*. Feminism in India. 6 March 2020 அன்று பார்க்கப்பட்டது.
2. ↑   (in en) *Concrete Steps By Indian Industry On Affirmative Action For Scheduled Castes & Scheduled Tribes*. Gautam Book Center. 2008. பன்னாட்டுத் தரப்புத்தக எண்:978-81-87733-33-1. .
3. ↑  Arya, Sunaina; Rathore, Aakash Singh (2019-09-09) (in en). *Dalit Feminist Theory: A Reader*. Taylor & Francis. பன்னாட்டுத் தரப்புத்தக எண்:978-1-000-65148-5. .
4. ↑  Paik, Shailaja (2016). *Dalit Women's Education in Modern India: Double Discrimination*. Routledge Research on Gender in Asia Series. New York: Routledge, 2014. ISBN 978-0-415-49300-0.
5. ↑  Suchitra (2019-12-09). "Sulochanabai Dongre: The Woman Who Advocated Birth-Control In Dalit Feminism | #IndianWomenInHistory". *Feminism In India* (ஆங்கிலம்). 2020-03-06 அன்று பார்க்கப்பட்டது.
6. ↑   *We Also Made History*. .
**சுல்தான் அசுலான் சா கோப்பை**  (Sultan Azlan Shah Cup) மலேசியாவில் ஆண்டுதோறும் நடத்தப்படும் ஓர் பன்னாட்டு ஆண்கள் வளைதடிப் பந்தாட்டப் போட்டியாகும். 1983ஆம் ஆண்டு ஈராண்டுகளுக்கு ஒருமுறை நிகழும் போட்டியாகத் தொடங்கியது வளர்ச்சியும் புகழும் பெற்று 1998ஆம் ஆண்டுமுதல் ஆண்டுக்கொருமுறை நடத்தப்படுகிறது. வளைதடிப் பந்தாட்டத்தில் மிகுந்த ஈடுபாடு கொண்ட மலேசியாவின் ஒன்பதாவது யாங் டிபெத்துவன் அகோங் மன்னர் சுல்தான் அசுலான் சா நினைவாகப் பெயரிடப்பட்டுள்ளது. 

இந்தியா 2009ஆம் ஆண்டு 3-1 என்ற கோல் கணக்கில் மலேசியாவை வென்று கோப்பையை வென்றது. 2010ஆம் ஆண்டில் தென் கொரியாவுடனான இறுதியாட்டம் மோசமான காலநிலையால் கைவிடப்பட்டு இருவரும் கூட்டு வெற்றியாளர்களாக அறிவிக்கப்பட்ட நிலையில் இந்தியா கோப்பையை தன்னகத்தே தக்க வைத்துக் கொண்டது. 2013 ம் ஆண்டு ஐந்தாம் இடத்திற்கான போட்டியில் பாகிஸ்தானை வென்றது.

மேற்கோள்கள்
-----------

1. ↑  "Joint Champions - Media Release". 2011-07-07 அன்று மூலம் பரணிடப்பட்டது. 2011-05-06 அன்று பார்க்கப்பட்டது. Unknown parameter `|=` ignored (உதவி)

வெளியிணைப்புகள்
---------------

 அலுவல்முறை இணையதளம்
**மன அபாக்கஸ்**  என்பது மனக்கணக்கீட்டு முறையாகும். ஆணிமணிச்சட்டம் பயன்படுத்தாமல் நேரடியாக விடை கணக்கீடு செய்யும் ஒரு முறையாகும்.. வேகமான முறையில் கணக்கீடு செய்ய இது ஒரு சிறந்த முறையாகும்..

உதாரணமாக, அனைத்து ஜப்பானிய சோரோபன் சாம்பியன்ஷிப்பில் ஃப்ளாஷ் அன்ஜன் நிகழ்ச்சியில், சாம்பியன் டீகோ சாசானோ பதினைந்து மூன்று இலக்க எண்களை வெறும் 1.7 வினாடிகளில் சேர்க்க முடிந்தது.. இந்த முறை சீனா, சிங்கப்பூர், தென் கொரியா, தாய்லாந்து, மலேசியா, ஜப்பான் மற்றும் இந்தியாவில் பிரச்சாரம் செய்யப்படுகிறது. மனக் கணிப்பு மற்றும் மனத் திறன் மேம்படுத்த, பதில் வேகம், நினைவக சக்தி, மற்றும் செறிவு அதிகரிப்பு கூறப்படுகிறது. சீனா, ஜப்பான், தென் கொரியா, மற்றும் அபாகஸ் தினசரிகளைப் பயன்படுத்தும் பல மூத்த மற்றும் பலவந்தமான பயனற்ற பயனர்கள் இயற்கையாகவே அபாக்கஸைப் பயன்படுத்துவதில்லை. கூடுதலாக, கழித்தல், பிரிவு மற்றும் பெருக்கல் ஆகியவற்றை செய்ய நிலையான அபாசிஸ் பயன்படுத்தப்படலாம்; சதுர-வேர்கள் மற்றும் கன மூலங்களைப் பிரித்தெடுக்க, அபாக்கஸ் பயன்படுத்தப்படலாம்.

மேற்கோள்கள்
-----------

1. ↑  "Research on the benefits of mental abacus for development". March 12, 2012 அன்று பார்க்கப்பட்டது.
2. ↑  Alex Bellos (2012), "World's fastest number game wows spectators and scientists", *தி கார்டியன்*
3. ↑  "(Chinese)Teaching Kids Visit to use abacus for mental calculation". பிப்ரவரி 13, 2017 அன்று மூலம் பரணிடப்பட்டது. March 12, 2012 அன்று பார்க்கப்பட்டது.
**அம்புஜம் கிருஷ்ணா** (1917 - 1989) ஒரு கருநாடக இசைப் பாடலாசிரியர் ஆவார். அவர் பல்வேறு ராகங்களில் 600 க்கு மேற்பட்ட கிருதிகளை இயற்றியுள்ளார்.

சொந்த வாழ்க்கை
--------------

மதுரையில் வழக்கறிஞராக பணியாற்றிய கே. வி. ரங்கா ஐயங்கார் என்பவருக்கு மகளாகப் பிறந்தார். காரைக்குடி கணேசன், கணேச பாகவதர் ஆகியோரிடம் இசை பயின்றார். தொழிலதிபரும் டி. வி. எஸ். குழுமத்தின் நிறுவனர் டி. வி. சுந்தரம் ஐயங்காரின் மகனுமான டி. எஸ். கிருஷ்ணா என்பவரைத் திருமணம் செய்தார். டெல்லி பல்கலைக்கழகத்தில் மனையியல் துறையில் பட்டம் பெற்றார்.. தொழிலதிபர் சுரேஷ் கிருஷ்ணா இவரது மகனாவார்.

இசைப் பயணம்
-----------

அம்புஜம் கிருஷ்ணா தமிழ், தெலுங்கு, சமஸ்கிருதம் உட்பட பல மொழிகளில் பாடல்கள் இயற்றியுள்ளார். மணிப்பிரவாள நடை என்று கூறப்படும் ஒரு பாடலில் பல மொழிகளைக் கையாளும் திறனையும் அவர் பெற்றிருந்தார். இவரது பாடல்கள் *கீதமாலா* என்ற தலைப்பில் இரண்டு தொகுதி நூல்களாக வெளியிடப்பட்டுள்ளன.

இவரது பாடல்களுக்கு டி. என். சேஷகோபாலன், வி. வி. சடகோபன், எஸ். இராமநாதன், செம்மங்குடி சீனிவாச ஐயர் போன்ற கருநாடக இசை வித்துவான்கள் இசை அமைத்துள்ளனர்.

மதுரை ஸ்ரீ ஸத்குரு சங்கீத சமாஜம் என்ற அமைப்பின் மூத்த அமைப்பாளராக பணியாற்றியுள்ளார். அந்த அமைப்பின் ஒரு கிளையாக *ஸத்குரு சங்கீத வித்தியாலயம்* என்ற இசைப் பள்ளியையும் ஆரம்பித்தார்.

இயற்றிய சில கிருதிகள்
---------------------

கிருதி - இராகம்

1. ஆடின அரவிந்தா - ராகமாலிகை
2. ஆடினையே கண்ணா - மோகன கல்யாணி
3. ஆண்டாள் கல்யாணம் (மின்னல் கொடியோ) - ராகமாலிகை
4. அபய கரம் - சகானா
5. அடைக்கலம் அடைக்கலம் - மத்யமாவதி
6. ஆடி வரும் அழகினை - ராகமாலிகை
7. ஆடிய பாதா - சரசாங்கி
8. அற்புதம் அநேகம் - நாட்டைக்குறிஞ்சி
9. அழகா அழகா - சுத்த தன்யாசி
10. சின்ன சின்ன பாதம் - காபி

மேற்கோள்கள்
-----------

1. 1 2 3  "Famous Carnatic Composers - AMK" (ஆங்கிலம்). 16 செப்டெம்பர் 2019 அன்று மூலதளத்திலிருந்து பரணிடப்பட்டது எடுக்கப்பட்டது. 16 செப்டெம்பர் 2019 அன்று பார்க்கப்பட்டது.
2. ↑  "Ambujam Krishna" (ஆங்கிலம்). 11 நவம்பர் 2008. 16 செப்டெம்பர் 2019 அன்று மூலதளத்திலிருந்து பரணிடப்பட்டது எடுக்கப்பட்டது. 16 செப்டெம்பர் 2019 அன்று பார்க்கப்பட்டது.
3. 1 2  சுஜாதா விஜயராகவன் (22 ஜூன் 2017). "Commemorated through song". *தி இந்து* (ஆங்கிலம்). 16 செப்டெம்பர் 2019 அன்று மூலதளத்திலிருந்து பரணிடப்பட்டது எடுக்கப்பட்டது. 16 செப்டெம்பர் 2019 அன்று பார்க்கப்பட்டது.

வெளி இணைப்புகள்
---------------

* இயற்றிய சில கிருதிகளின் பட்டியல் பரணிடப்பட்டது 2019-10-03 at the வந்தவழி இயந்திரம்
* அம்புஜம் கிருஷ்ணா பாடல்கள்
* யூடியூபில் என் தாய் நீ அன்றோ
**சூரியகாந்த் திரிபாதி "நிராலா"** (*Suryakant Tripathi "Nirala"*, सूर्यकांत त्रिपाठी, பெப்ரவரி 21, 1899 –  அக்டோபர் 15, 1961) இந்தி மொழியின் குறிப்பிடத்தக்க எழுத்தாளர். சிறுகதை, கவிதை, புதினம், கட்டுரை என பல வகைப் படைப்புகளைப் படைத்துள்ளார். **நிராலா** என்ற புனைபெயரில் எழுதியவர். ஒன்பதாம் வகுப்பு வரை படித்த இவர் வங்காளி, பெர்சியன், சமற்கிருதம் மற்றும் இந்தி மொழிகளைத் தனியாகக் கற்றுக் கொண்டார். 1916 ஆம் ஆண்டு முதல் கவிதைகள் எழுதத் தொடங்கிய இவர் பின்னர் கொல்கத்தாவிலிருந்து வெளியான "சமான்வே" என்ற இதழின் ஆசிரியராக 1920 ஆம் ஆண்டில் பொறுப்பேற்றுக் கொண்டார்.

நூல்கள்
-------

1923 ஆம் ஆண்டில் "அனாமிகா" எனும் கவிதைத் தொகுப்பு வெளியிடப்பட்டது.1929 ஆம் ஆண்டில் இவருடைய மற்றொரு கவிதைத் தொகுப்பு "பரிமள்" வெளியானது. அதன் பிறகு அவருடைய மகள் சரோஜ் நினைவாக 1935 ஆம் ஆண்டில் "சரோஜ் ஸ்மிருதி" எனும் நூலை எழுதினார். இவர் எழுதிய நூல்களில் 1936 ஆம் ஆண்டில் "கீதிகா", 1938 ஆம் ஆண்டில் "துளசிதாஸ்", 1942 ஆம் ஆண்டில் "குர்கர்மட்டா", 1943 ஆம் ஆண்டில் "அனிமா", 1946 ஆம் ஆண்டில் "நயே பேட்டி", 1950 ஆம் ஆண்டில் "அர்ச்சனா", 1953 ஆம் ஆண்டில் "ஆராதனா", 1954 ஆம் ஆண்டில் "கீத்குஞ்சன்" போன்ற நூல்கள் மிகவும் புகழ் பெற்றன.

"பில்லெசர் பஹரிகா" எனும் வாழ்க்கை வரலாற்று நூல், "சதுரி சாமர்", "சுகுல் கி பீவி" எனும் இரு சிறுகதைத் தொகுப்பு நூல்களையும் இவர் எழுதி வெளியிட்டார்.

இவர் எழுதிய நூல்களில் 1927 ஆம் ஆண்டில் எழுதிய "ரபீந்த்ர கவிதா கானன்", 1948 ஆம் ஆண்டில் எழுதிய "பண்ட் அவுர் பல்லவ்" மற்றும் 1951 ஆம் ஆண்டில் எழுதிய "சபக்" ஆகிய நூல்கள் விமர்சன நூல்களாகும். இவை பிரச்சனைகளை சந்தித்த நூல்களுமாகும்.

மறைவு
-----

இவர் இந்தியாவின் உத்தரப்பிரதேசம் மாநிலம் பிரயாகையில் அக்டோபர் 15, 1961 ஆம் நாளன்று மரணமடைந்தார்.
மனச்சீர் குலைவுகளுக்கு அமைதிப்படுத்தும் மருந்துஎன்பது உடற்கூறு அல்லது குத்தூசி மருத்துவத்தால் தற்காலிகமாக உடல் அல்லது ஒரு பகுதியை முடக்குகின்ற சீனாவில் தோற்றுவிக்கும் சிகிச்சையாகும், இது பொதுவாக அறுவை சிகிச்சை நடவடிக்கைகளில் பயன்படுத்தப்படுகிறது.

வரலாறு
------

வசந்த காலம் மற்றும் இலையுதிர் காலத்தில் மற்றும் போரிடும் மாநில காலங்களில் (770-221 கி.மு.), சில சீன மருத்துவர்கள் சில மருந்துகளின் மயக்கமருந்து செயல்பாடுகளை அறிந்தனர் மற்றும்  பதிவு செய்தனர்.கிழக்கு ஹான் வம்சத்தின் டாக்டர் ஹுவா டுவோ, பண்டைய புத்தகங்களை கவனமாக படித்து  மலை கள்மற்றும்    சமவெளிகளுக்கு சென்று மயக்க மருந்தாக செயல்படும் மூலிகைகளான ஜிம்சன்வீட் போன்றவைகளை சேகரித்தார்.இவைகள்  வறுத்தெடுக்கப்பட்டு மற்றும் பதப்படுத்தப்பட்டு பின்னர் போதை மருந்துகளாக செய்யப்பட்டன.

 ஹுவா டுவா
.ஒரு நாள், மக்கள், ஹுவா டுவா விடம் தீவிர நோயாளி  ஒருவரைக் கொண்டு  வந்தன்ர். இவர் நோயாளியை  இம் மருந்தை குடிக்கச்செய்து, அடிவயிற்றினைத்  திறந்து, அழுகிய குடலிலிருந்து அசுத்தங்களை வெளியேற்றினார் .இந்த அறுவை சிகிச்சை முடிந்தவுடன் நோயாளி எந்த வலியையும்  உணரவில்லை. இந்த நடவடிக்கை சீனாவிலும், உலகிலும் மிகப்பெரிய அளவிலான பெரிய அளவிலான லேபராடமினாக  பதிவு செய்யப்பட்டது.
**மனசை ப.கீரன்** ஒரு தமிழ் எழுத்தாளர் ஆவார். கவிதைகள், நாடகங்கள், சிறுகதைகள் எனப் பல படைத்துள்ளார். இவர் அகில இந்திய வானொலி இயக்குநராகப் பணியாற்றியவர்.

பிறப்பும் இளமையும்
------------------

வட ஆற்காடு மாவட்டம் மன்சுராபாத் எனும் ஊரில் ச. வே. பஞ்சாட்சரம்-சாரதாம்பாள் தம்பதியருக்கு மகனாக ஏப்ரல் 24, 1938 இல் பிறந்தார். சென்னை கிறித்துவக் கல்லூரியில் பி.ஏ பட்ட வகுப்பில் தமிழில் முதல் நிலையில் தேர்ச்சிப் பெற்று சேதுபதி தங்கப்பதக்கத்தைப் பெற்றுள்ளார்.

தமிழ்ப் பணிகள்
--------------

சென்னை அகில இந்திய வானொலி நிலையத்தின் உதவி இயக்குநராகப் பணியாற்றி ஓய்வு பெற்ற இவர் வானொலியில் நூற்றுக்கணக்கான கவிதைகள் வாசித்துள்ளார். கவியரங்கக் கவிதைகளில் பங்கு பெற்றும் கவிதைகள் படைத்துள்ளார். 1956களில் , ஹாங்காங், மலேசியா, சிங்கப்பூர் ஆகிய நாடுகளுக்குச் சென்று தமிழ்ச் சொற்பொழிவுகள் ஆற்றியுள்ளார். ஆகஸ்டு 28, 1990 இல் தமிழ் எழுத்தாளர் சங்கம் நடத்திய கவிதைப் போட்டியில் முதல் பரிசு பெற்றுள்ளார். 1979 இல் தமிழ் வளர்ச்சிக்கான சிறந்த நூலுக்குப் பரிசு வழங்கும் விழாவில் இவர் எழுதிய *தேர்க்கூட்டம்* எனும் நாடகநூல் இரண்டாம் பரிசு பெற்றுள்ளது.

படைப்புகள்
----------

கவிதை நூல்கள்:

* காற்றிலே மிதந்த கவிதைகள்
* மணமாலை
* கடை திறக்கலாம்
* கவிதைப் பாலம்

நாடகங்கள்:

* தேர்க்கூட்டம்
* உயிர்ப்பொம்மை

சிறுகதைகள் :

* பொன்னி
* பங்காளி
* மஞ்சள் மாளிகை
* மருத்துவச்சி மருதாயி

பிற நூல்கள் :

* இராமானுசர்
* அறிவியல் அறிஞர்கள்
* உலகச் சந்தை
* சில நாடுகள் சில செய்திக
* செயற்கரிய செய்தார்
* இரண்டு இதிகாசங்கள்
* அத்தையும் அண்ணனும்
* கல்வி ஒலிப்பரப்பின் கதை.

பெற்ற விருதுகள்
---------------

* 1984 இல் தமிழ்நாடு அரசு இயல், இசை, நாடக மன்றம் வழங்கிய கலைமாமணி விருது
* 1994 இல் நாகப்பன்-இராசாம்மாள் அறக்கட்டளை இலக்கிய விருது
* 1986 இல் கலிபோர்னியா உலகக் கவிஞர் மாநாட்டில் கௌரவ டாக்டர் பட்டம்

மறைவு
-----

கீரன் தனது 75 ஆவது அகவையில், மே 28, 2012 இல் சென்னையில் காலமானார்.

மேற்கோள்கள்
-----------

1. 1 2 3 4 5  "காலமானார் மனசை ப.கீரன்". தினமணி நாளிதழ். செப்டம்பர் 20, 2012.
2. ↑  படைப்பாளர்களும் படைப்புகளும்

உசாத்துணை
---------

* ப.முத்துக்குமாரசாமி, 'இருபதாம் நூற்றாண்டின் 100 தமிழ்க்கவிஞர்கள்'- பழனியப்பா பிரதர்ஸ்-2004.
**உரப்புளி அங்காளபரமேஸ்வரியம்மன் கோயில்** தமிழ்நாட்டில் இராமநாதபுரம் மாவட்டம், உரப்புளி என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அங்காள பரமேஸ்வரி அம்மன் சன்னதியும், விநாயகர், பைரவர், கருப்பர், ஆஞ்சிநேயர் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. மாசி மாதம் மாகாசிவராத்திரி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
ஒரு சூறையாடல், 22 ஆகத்து 1614
**சூறையாடல்** என்பது பொருட்களைக் கண்மூடித்தனமாக கும்பலாக கொள்ளையடிப்பதாகும். இது இராணுவ அல்லது அரசியல் வெற்றியின் ஒரு பகுதியாகவோ, அல்லது பேரழிவு காலங்களிலோ, உதாரணமாக போர், இயற்கைப் பேரழிவு (சட்டம் ஒழுங்கு தற்காலிகமாக பயனற்றுப் போகும் நேரத்தில்), அல்லது கலகம் ஆகிய காலங்களிலோ ஏற்படுகிறது. பெரும் அதிர்ச்சியூட்டும் நிகழ்வுகளாக ஏற்படும் திருட்டு மற்றும் மோசடியை விவரிப்பதற்கும் இந்த வார்த்தை பரந்த அளவில் பயன்படுத்தப்படுகிறது. உதாரணமாக அரசாங்கங்கள் தனியார் அல்லது பொது சொத்துக்களை "கொள்ளையடித்தல்" போன்றவை.

இங்கிலாந்தில் ஒரு சூறையாடல், 2011
ஆயுத மோதலில், சர்வதேச சட்டத்தால் சூறையாடல் தடை செய்யப்பட்டுள்ளது. மேலும் இது ஒரு போர்க்குற்றமாகக் கருதப்படுகிறது .

உசாத்துணை
---------

1. ↑  "Baghdad protests over looting". *BBC News* (BBC). 2003-04-12.. பார்த்த நாள்: 2010-10-22.
2. ↑  "World: Americas Looting frenzy in quake city". BBC News. 1999-01-28.. பார்த்த நாள்: 2010-10-22.
3. ↑  "Argentine president resigns". BBC News. 2001-12-21.. பார்த்த நாள்: 2010-10-22.
4. ↑  "Definition of the word loot". *Dictionary.com*. Dictionary.com, LLC. 2010.
5. ↑  Rule 52. Pillage is prohibited. *Customary IHL Database*, International Committee of the Red Cross (ICRC)/கேம்பிறிட்ஜ் பல்கலைக்கழகப் பதிப்பகம்.
**அம்பேத்கர் இன்றும் என்றும்** என்ற தொகுப்பு நூலை **விடியல் பதிப்பகம்** வெளியிட்டுள்ளது. ரூபாய் 300 மதிப்புள்ள இத்தொகுப்பு நூல் 594 பக்கங்கள் கொண்டது.

மகாராஷ்டிர அரசு வெளியிட்ட அம்பேத்கர் நூல்களிலிருந்து மொழி பெயர்க்கப்பட்டு, அம்பேத்கர் அறக்கட்டளை  வெளியிட்டுள்ள தமிழ் நூல்களிலிருந்து தேர்ந்தெடுக்கப்பட்ட சில கட்டுரைகள் இந்நூலில் தொகுக்கப்பட்டிருக்கின்றன. இந்நூல் இந்து சமயத்தின் புதிர்கள், பண்டைய இந்தியாவில் புரட்சியும் எதிர்ப்புரட்சியும், தீண்டாமை என மூன்று பகுதிகளாகப் பிரிக்கப்பட்டிருக்கிறது.

நூலின் உள்ளடக்கம்
-----------------

இந்நூலின் முதல் பகுதியில் வேதங்களின் உள்ளடக்கமும், இரண்டாம் பகுதியில், பௌத்த சமயத்தின் வீழ்ச்சி குறித்தும், இந்து சமய இலக்கியங்களான பகவத் கீதை, வேதாந்த சூத்திரங்கள், மகாபாரதம், இராமாயணம், புராணங்கள் ஆகியவை குறித்தும், மூன்றாவது பகுதியில் தீண்டாமை குறித்தும் அம்பேத்கர் எழுதிய கருத்துக்கள் இடம் பெற்றுள்ளன.

மேற்கோள்கள்
-----------

1. ↑  விடியல் பதிப்பகம்
2. ↑  புத்தகக் காட்சியில் ஒரு அரங்கத்தை தெரிஞ்சுக்கலாமா? - விடியல் பதிப்பகம்
3. ↑   "புத்தகம்": மதம், சாதி குறித்த அம்பேத்கர் எழுத்துகளின் புதிய தொகுப்பு
4. ↑  "Dr. Ambedkar Foundation". 2018-01-15 அன்று மூலம் பரணிடப்பட்டது. 2018-01-21 அன்று பார்க்கப்பட்டது.
5. ↑  அம்பேத்கர் இன்றும் என்றும்
**சூறாவளி குஸ்டாவ்** (*Hurricane Gustav*) என்பது 2008 ஆம் ஆண்டுக்கான அத்திலாந்திக் சூறாவளி பருவத்தின் இரண்டாவது பெரும் சூறாவளி ஆகும். இது 2008, ஆகஸ்ட் 25 காலையில் எயிட்டியின் போர்ட்-ஓ-பிரின்ஸ் நகரில் இருந்து 420 கிமீ தென்கிழக்கே தோன்றியது. அதே நாள் பிற்பகலில் இது வெப்ப வலயப் புயலாக மாற்றமடைந்து ஆகஸ்ட் 26 அதிகாலையில் சூறாவளியாகியது. அதே நாளில் இது எயிட்டியின் ஜாக்மெல் என்ற இடத்தில் தரை தட்டியது. இது பின்னர் 24 மணி நேரத்தினுள் வெப்பவலயப் புயலில் இருந்து 4ம் கட்டப் புயலாக தீவிரமாகியது ஆகஸ்ட் 31 வரையில் மொத்தம் 85 பேர் இதன் தாக்கத்தால் கரிபியனில் கொல்லப்பட்டுள்ளதாக அறிவிக்கப்பட்டுள்ளது. தற்போது இது 3ம் கட்டப் புயலாக தேசிய புயல் மையம் அறிவித்துள்ளது. இது லூசியானாவின் கரையைத் தாக்கும் போது 4ம் கட்டப் புயலாக மாறும் அபாயம் உள்ளது.

2008, ஆகஸ்ட் 30, இரவு 11:00 மணிக்கு குஸ்டாவ் சூறாவளி கியூபாவின் ஹவானாவில் இருந்து மேற்கே 145 கிமீ (15 கடல்மைல் 23.1°N 83.8°W, தூரத்தில் நிலை கொண்டிருந்தது. இது 
ஆகஸ்ட் 30ஆம் தேதி சூறாவளி குஸ்டாவ் அமெரிக்காவின் வளைகுடா கரையோரப் பகுதிக்கு அணுகுகிறது என்று தெரியவந்தது. இதே நாள் நியூ ஓர்லென்ஸ் நகரின் தலைவர் ரே நேகின் நியூ ஓர்லென்ஸ் மக்களுக்கு கட்டாய வெளியேற்றம் ஒழுங்கை வெளியிட்டுள்ளார். நியூ ஓர்லென்ஸ் நகரிலேயே 2005இல் சூறாவளி கத்ரீனா மோசமான விளைவுகளை தந்தது. லூசியானா ஆளுனர் பாபி ஜிண்டல் அவசர நிலையை அறிவித்துள்ளார்.

ஆகஸ்ட் 31, இரவு 7:00 மணியளவில் மிசிசிப்பி ஆற்றின் வாயிலில் இருந்து 15 கடல் மைல் தூரத்தில் (26.9°வ 87.7°மே, 280 கிமீ) தென்கிழக்கே நிலைகொண்டுள்ளது. இது நியூ ஓர்லென்சில் இருந்து 415 கிமீ தூரத்தில் உள்ளது.

செப்டம்பர் 1ஆம் தேதி லூசியானா மாநிலத்தில் 2ம் கட்ட புயலாக தரை தட்டியது. தற்போது 1ம் கட்டத்துக்கு குறைந்துள்ளது. ஆனாலும் நியூ ஓர்லென்ஸ், பாடன் ரூஜ் மற்றும் லூசியானாவிலும் மிசிசிப்பியிலும் அலபாமாவிலும் பல்வேறு நகரங்களில் வெள்ளங்களும் டொர்னேடோகளும் ஏற்பட்டன. தெற்கு லூசியானாவில் 700,000 வீடுகளுக்கு மின் சேவை இழந்தது.

செப்டம்பர் 3 மதிப்பீட்டின் படி 120 பேர் குஸ்டாவ் காரணமாக உயிரிழந்தனர். $20 பில்லியன் அளவுக்கு சேதப் படுத்தது.

மேற்கோள்கள்
-----------

1. ↑  "Gustav Dangerous Category 4 Hurricane". 2008-09-27 அன்று மூலம் பரணிடப்பட்டது. 2008-08-31 அன்று பார்க்கப்பட்டது.
2. ↑  "Gustav swells to dangerous Cat 3 storm off Cuba". 2008-09-02 அன்று மூலம் பரணிடப்பட்டது. 2008-08-31 அன்று பார்க்கப்பட்டது.
3. ↑  Hurricane Gustav reaches Category 4 as it nears Cuba
4. ↑  Intensity (Maximum wind speed) probability table
[*தொடர்பிழந்த இணைப்பு*]
5. ↑  New Orleans told to flee Gustav (பிபிசி)
6. ↑  
Hundreds of thousands lose power as Gustav pounds coast]

வெளி இணைப்புகள்
---------------

* National Hurricane Center Website
* National Hurricane Center's Archive for Hurricane Gustav
சூறாவளி ஆண்ட்ரூ ,1992 ஆம் ஆண்டு ஆகஸ்ட் மாதம் புளோரிடாவைத் தாக்கியது. அந்த மாநிலத்தைத் தாக்கிய மிகுந்த அழிவுகரமான சூறாவளி. இது 5வது  வகையைச் சார்ந்த அட்லாண்டிக் சூறாவளி ஆகும். அமெரிக்காவில் கரையை கடந்த சூறாவளிகளில் அதிக செலவை ஏற்பபடுத்தியது. 2005 ஆம் ஆண்டில் அது கத்ரீனாவால் முறியடிக்கப்பட்டது . பஹாமாஸ் மற்றும் லூசியானாவில் ஆண்ட்ரூ பெரும் சேதத்தை ஏற்படுத்தியது. ஆனால் 165 மைல் (270 கிமீ / மணி) காற்றின் வேகத்துடன் தென் புளோரிடாவில் மிகப்பெரிய தாக்கத்தை ஏற்படுத்தியது .மியாமி-டேட் கவுண்டியில் உள்ள ஹோஸ்டெஸ்ட்டின் வழியாக நேரடியாகச் சென்றது, அது பல வீடுகளில் இருந்து கான்கிரீட் அடித்தளங்கள் அகற்றிப் போட்டது . மொத்தத்தில், இது 63,500 க்கும் அதிகமான வீடுகளை அழித்தது. 101,000 க்கும் மேற்பட்ட இதர   சேதங்களை ஏற்படுத்தியது . 26.5 பில்லியன் டாலர் சேதம் ஏற்பட்டது மற்றும் 65 பேர் இறந்தனர்.

ஆகஸ்ட் 16 அன்று கிழக்கு அட்லாண்டிக் பெருங்கடலில் ஆண்ட்ரூ ஒரு வெப்பமண்டல தாழ்வளுத்தமாக உருவானது. ஒரு வாரம் கழித்த பிறகும் மைய அட்லாண்டிக் பகுதியில் கணிசமாக வலுப்பெறாமல் இருந்தது. ஆகஸ்ட் 23 அன்று பஹாமாஸுக்கு மேற்கு நோக்கி நகர்ந்துகொண்டிருக்கும் போது அது கடுமையான வலுவான பிரிவு 5 சூறாவளியாக தீவிரமடைந்தது. தீவு நாட்டை பயணித்த போது, பகுப்பு 4 க்கு அது பலவீனமடைந்தது என்றாலும், எலியட் கீ மற்றும் ஹோமஸ்டெட்டில் கரையை கடக்கும் முன்னதாக அதன் பிரிவு 5 நிலையை மீண்டும் பெற்றது.

புளோரிடாவில், 922 mbar (27.23 inHg) பாரமெட்ரிக் அழுத்தத்துடன் கரையைக் கடந்தது. ஆண்ட்ரூ அமெரிக்காவில் அடித்த நான்காவது மிகவும் கடுமையான சூறாவளி ஆகும். பல மணி நேரம் கழித்து, சூறாவளி மெக்சிக்கோ வளைகுடாவில் பிரிவு 4 வலிமையிருந்தது. அதன் பாதையில் அமெரிக்காவின் வளைகுடா கடற்கரையும் இருந்தது. வடமேற்குப் பகுதியில்  திரும்பி, மேலும் வலுவிழந்தது. லூசியானா, மார்கன் சிட்டிக்கு அருகே ஆண்ட்ரூ கடற்கரையில் வகை 3 புயலாக வலுவிழுந்தது.

மேற்கோள்கள்
-----------
வங்காளதேசத்தில் கொமில்லா மாவட்டத்தின் அமைவிடம்
**கொமில்லா மாவட்டம்** (Comilla district) (வங்காள மொழி: কুমিল্লা জেলা, தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். வங்கதேசத்தின் தென்கிழக்கில் அமைந்த இம்மாவட்டம், டாக்கா நகரத்திலிருந்து நூறு கிலோ மீட்டர் தொலைவில் சிட்டகாங் கோட்டத்தில் உள்ளது. இதன் நிர்வாகத் தலைமையிடம் **கொமில்லா** நகரம் ஆகும்.

புவியியல் மற்றும் தட்ப வெப்பம்
------------------------------

வங்காளதேசத்தின் தென்கிழக்கில் அமைந்த கொமில்லா மாவட்டம் 3,085 சதுர கிலோ மீட்டர் பரப்பளவு கொண்டது. இம்மாவட்டத்தின் வடக்கில் பிரம்மன்பாரியா மாவட்டம் மற்றும் நாராயணன்கஞ்ச் மாவட்டம், தெற்கில் நவகாளி மாவட்டம் மற்றும் பெனி மாவட்டம், மேற்கில் இந்தியாவின் திரிபுரா மாநிலம் மற்றும் சந்த்பூர் மாவட்டம் எல்லைகளாக அமைந்துள்ளது.

இம்மாவட்டத்தின் குறைபட்ச வெப்ப நிலை 34.3 பாகை செல்சியசும், அதிகபட்ச வெப்பநிலை 34.3 பாகை செல்சியசுமாக உள்ளது. ஆண்டு சராசரி மழைப் பொழி 2551 மில்லி மீட்டராக உள்ளது. இம்மாவட்டத்தில் மெக்னா ஆறு, கும்தி ஆறு மற்றும் தகாதியா ஆறுகள் பாய்கிறது.

மாவட்ட நிர்வாகம்
----------------

கொமில்லா மாவட்டம் பதினேழு துணை மாவட்டங்களாகப் பிரிக்கப்பட்டுள்ளது.  மேலும் இம்மாவட்டம் பதினெட்டு தொகுதிகள் கொண்ட ஒரு நகராட்சி மன்றமும், நூற்றி எண்பது ஊராட்சி ஒன்றியங்களையும், 3624 கிராமங்களையும் கொண்டுள்ளது.

மக்கள் தொகையியல்
----------------

2011-ஆம் ஆண்டின் மக்கள் தொகை கணக்கெடுப்பின் படி, கொமில்லா மாவட்ட மக்கள் தொகை 53,87,288 ஆகும்.

பொருளாதாரம்
-----------

கொமில்லா மாவட்டம் வேளாண்மைப் பொருளாதாரத்தை அடிப்படையாகக் கொண்டுள்ளது. கதர் துணிகள் நெய்வதைக் குடிசைத் தொழிலாக கொண்டுள்ளது.

மேற்கோள்கள்
-----------

1. ↑  Upazilas of Comilla பரணிடப்பட்டது 2007-11-24 at the வந்தவழி இயந்திரம். Bangladesh Government.
2. ↑  POPULATION & HOUSING CENSUS 2011

வெளி இணைப்புகள்
---------------

விக்கிமீடியா பொதுவகத்தில்,  
 ***கொமில்லா மாவட்டம்***   
என்பதின் ஊடகங்கள் உள்ளன. 

* Bangladesh Academy for Rural Development
* Computer Training Institute Comilla பரணிடப்பட்டது 2014-09-26 at the வந்தவழி இயந்திரம்

23°16′N 91°07′E﻿ / ﻿23.27°N 91.12°E﻿ / 23.27; 91.12
புரூக்வுட் கல்லறைத் தோட்டத்தில் தாதிபா மெர்வான்ஜி தலாலின் கல்லறை
**சர் தாதிபா மெர்வான்ஜி தலால் (Sir Dadiba Merwanji Dalal)** (1870 திசம்பர் 12 - 1941 மார்ச் 4)  இந்திய வம்சாவளியைச் சேர்ந்த இவர் பார்சி இராஜந்திரி ஆவார். மேலும் இவர், பிரித்தனில் பணியமர்த்தப்பட்ட இரண்டாவது இந்தியத் தூதருமாவார். 

இவர் பிரித்தன் 1921 புத்தாண்டு மரியாதை பட்டியலில் இந்திய சாம்ராச்சியத்தின் ஒழுங்கின் தோழராக நியமிக்கப்பட்டார்.  இந்திய அமைப்பின் உறுப்பினரான இவர், முதல் தூதர் சர் வில்லியம் ஸ்டீவன்சன் மேயர், முந்தைய ஆண்டில் இறந்தவுடன் 1923 சனவரியில் ஐக்கிய இராச்சியத்திற்கான இந்தியாவின் முதல் இந்தியத் தூதராக நியமிக்கப்பட்டார். 

தலால் 1924 புத்தாண்டு மரியாதை பட்டியலில் வீரத்திருத்தகை ஆனார்.    அந்த ஆண்டின் இறுதியில் ஓய்வு பெற்றார். இவருக்குப் பிறகு சர் அதுல் சந்திர சாட்டர்ஜி இந்தியத் தூதராக நியமிக்கபட்டார். 1941 மார்ச் 4 இல், பிரான்சின் ஜெர்மன் ஆக்கிரமிப்பின் போது, பாரிஸ் அமெரிக்க மருத்துவமனையில் தனது 70 வயதில் இறந்தார்.  இவர் சர்ரேயில் உள்ள புரூக்வுட் கல்லறையின் பார்சி பிரிவில் அடக்கம் செய்யப்பட்டார்.

குறிப்புகள்
-----------

1. ↑  *Who's Who, 1924*
2. ↑  The London Gazette, 1 January 1921
3. ↑  "Chapter XV- The High Commissioner for India"
4. ↑  The London Gazette, 1 January 1924
5. ↑  The London Gazette, 4 March 1924
6. ↑  The London Gazette, 25 July 1924
7. ↑  The London Gazette, 28 November 1941
ஒரு கோளம் தனது அச்சில் சுழல்கிறது.
**சுழற்சி** என்பது, ஒரு பொருளின் வட்ட இயக்கமாகும். ஒரு இரு பரிமாணப் பொருளொன்று ஒரு புள்ளியைச் சுற்றிய சுழற்சியைக் கொண்டிருக்கும். ஒரு முப்பரிமாணப் பொருளின் சுழற்சியானது அச்சு எனப்படும் ஒரு கோட்டைச் சுற்றி இருக்கும். இந்த அச்சு சுழலும் பொருளுக்கு ஊடாகச் செல்லுமாயின் அது தன்னைத் தானே சுற்றும் சுழற்சியாகும். அவ்வச்சு பொருளுக்கு வெளியில் இருக்குமாயின் அப்பொருள் ஒரு சுற்றுப்பாதையில் சுற்றுகிறது எனப்படும்.

பம்பரம், பூமி ஆகியவை தமது அச்சைப் பற்றிய சுழற்சி இயக்கத்தைக் கொண்டுள்ளன. பூமியின் சூரியனைச் சுற்றிய இயக்கம் சுற்றுதல் எனப்படுகின்றது.

கணிதம்
------

தள உருவம் ஒன்றின் ஒரு புள்ளியைச் சுற்றிய இயக்கம்
கணிதத்தில் சுழற்சி என்பது ஒரு புள்ளி நிலையாக இருக்கத்தக்க வகையில் அமையும் விறைப்பான பொருளொன்றின் இயக்கத்தைக் குறிக்கும். இது பொருளின் எல்லாப் புள்ளிகளுமே இயங்குகின்ற பெயர்ச்சி என்பதிலிருந்து வேறுபட்டது ஆகும். சுழற்சியின் இந்த வரைவிலக்கணம் இருபரிமாணம், முப்பரிமாணம் ஆகிய இருவகைப் பொருட்களின் இயக்கத்துக்கும் ஏற்புடையது. முப்பரிமாணப் பொருளொன்றின் சுழற்சியின்போது ஒரு கோடு முழுவதுமே நிலையாக இருக்கின்றது. இது இயூலரின் சுழற்சித் தேற்றத்தில் இருந்து பெறப்படுகின்றது.

ஒரு விறைப்பான பொருளின் இயக்கம், சுழற்சி, பெயர்ச்சி அல்லது இரண்டினதும் கூட்டாக அமைகிறது.
H-A-B (பச்சை) ஒரு பாதை; B-D-E-F-D-C-B (நீலம்) மூடியபாதை/மீள்முனை கொண்ட தடம்; H-D-G-H (சிவப்பு) ஒரு சுழற்சி.
கோட்டுருவியலில், **சுழல்** அல்லது **சுழற்சி** (*cycle*) என்பது ஒரு கோட்டுருவில் அமைந்துள்ள வெற்றற்ற தடத்தைக் குறிக்கும். இத்தடத்தின் முதல் மற்றும் இறுதி முனைகளை மட்டுமே மீள்முனைகளாக இருக்கும்; மற்றவை வெவ்வேறான முனைகளாக இருக்கும். 

ஒரு திசை கோட்டுருவில் முதல் மற்றும் இறுதி முனைகளை மட்டுமே மீள்முனைகளாகக் கொண்ட வெற்றற்ற தடம் *திசை சுழல்* அல்லது *திசை சுழற்சி* எனப்படும். 

சுழற்சிகளே இல்லாத கோட்டுரு "சுழற்சியற்ற கோட்டுரு" (*acyclic graph*) எனவும் திசை சுழற்சிகளே இல்லாத திசையுள்ள கோட்டுரு "திசையுள்ள சுழற்சியற்ற கோட்டுரு" எனவும் அழைக்கப்படும். இணைப்புள்ள சுழற்சியற்ற கோட்டுரு ஒரு மரமாகவும், இணைப்பிலா சுழற்சியற்ற கோட்டுரு காடாக இருக்கும்.

வரையறை
------

### சுற்று, சுழற்சி

* முதல் மற்றும் இறுதி முனைகளை மீள்முனைகளாகக் கொண்ட வெற்றற்ற தடம் "சுற்று" (circuit) எனக் கோட்டுருவியலில் வரையறுக்கப்படுகிறது.

*G* = (*V*, *E*, *ϕ*) ஒரு கோட்டுரு.
(*v*1, *v*2, …, *v**n*, *v*1) என்ற முனைகளின் தொடர்வரிசையுடன் (*e*1, *e*2, …, *e**n*) என்ற வெற்றற்ற தடம் ஒரு சுற்றாகும்.
* "சுழற்சி" அல்லது "எளிய சுற்று" என்பது முதல் மற்றும் இறுதி முனைகளை மட்டுமே மீள்முனைகளாகக் கொண்ட வெற்றற்ற தடம்.
* 

"சுற்று அல்லது சுழற்சியின் நீளம்" என்பது அச்சுற்றிலுள்ள விளிம்புகளின் எண்ணிக்கையைக் குறிக்கும்

### திசையுள்ள சுற்று, சுழற்சி

* முதல் மற்றும் இறுதி முனைகளை மீள்முனைகளாகக் கொண்ட வெற்றற்ற திசையுள்ள தடம் "திசை சுற்று" (circuit) என வரையறுக்கப்படுகிறது.

*G* = (*V*, *E*, *ϕ*) ஒரு திசை கோட்டுரு.
(*v*1, *v*2, …, *v**n*, *v*1) என்ற முனைகளின் தொடர்வரிசையுடன் (*e*1, *e*2, …, *e**n*) என்ற வெற்றற்ற திசையுள்ள தடம் ஒரு திசை சுழற்சியாகும்.
* "திசை சுழற்சி" அல்லது "எளிய திசை சுற்று" என்பது முதல் மற்றும் இறுதி முனைகளை மட்டுமே மீள்முனைகளாகக் கொண்ட வெற்றற்ற திசையுள்ள தடம்.

வகைகள்
------

* *நாணற்ற சுழற்சி*

எந்த இரு முனைகளும் அச்சுழற்சியில் அமையாத விளிம்பால் இணைக்கப்படாதவாறு உள்ள சுழற்சி..
* *அமில்தோன் சுழற்சி*

எந்த ஒரு முனையும் ஒரேயொரு முறை மட்டுமே பயன்படுத்தப்பட்ட சுழற்சி.
* *முக்கோணம்-அற்ற கோட்டுரு*, *சதுரம்-அற்ற கோட்டுரு*

மூன்று நீளமுடைய சுழற்சிகள் இல்லாத கோட்டுரு முக்கோணம்-அற்ற கோட்டுரு.
நான்கு நீளமுடைய சுழற்சிகள் இல்லாத கோட்டுரு சதுரம்-அற்ற கோட்டுரு.
* *சுழற்சி/சுழற்சியற்ற கோட்டுரு*:

குறைந்தபட்சம் ஒரு சுழற்சி கொண்ட கோட்டுரு சுழற்சி கோட்டுரு
சுழற்சிகளே இல்லாத கோட்டுரு சுழற்சியற்ற கோட்டுரு.
* பச்சை: நாணற்ற சுழற்சி; சிவப்பு: நாணுள்ள சுழற்சி; நாண்:K-Iபச்சை: நாணற்ற சுழற்சி; சிவப்பு: நாணுள்ள சுழற்சி; நாண்:K-I
* அமில்தோன் சுழற்சிஅமில்தோன் சுழற்சி
* முக்கோணம்/சதுரம்-அற்ற சுழற்சிமுக்கோணம்/சதுரம்-அற்ற சுழற்சி
* சுழற்சி கோட்டுருக்கள்சுழற்சி கோட்டுருக்கள்
* சுழற்சியற்ற கோட்டுருசுழற்சியற்ற கோட்டுரு

மேற்கோள்கள்
-----------

1. 1 2 3 4  Bender & Williamson 2010, ப. 164.

* Balakrishnan, V. K. (2005). *Schaum's outline of theory and problems of graph theory* ([Nachdr.] ). McGraw–Hill. பன்னாட்டுத் தரப்புத்தக எண்:978-0070054899.
* Bender, Edward A.; Williamson, S. Gill (2010). *Lists, Decisions and Graphs. With an Introduction to Probability*. .
**ஸ்ரீராம்** என்னும் **மதுரை ஸ்ரீராமுலு நாயுடு** என்பவர் தமிழ்த் திரைப்பட நடிகராவார். இவர் மொத்தம் 23 படங்களில் நடித்துள்ளார்.

வாழ்க்கை
--------

இவர் மதுரையில் பிறந்து வளர்ந்த பட்டதாரி, திரைப்படங்களில் நடிக்கவேண்டும் என்ற ஆசையில் சென்னை வந்தார். ஜெமினி ஸ்டுடியோவில் வாய்ப்புக் கேட்டுப் போனார். அங்கு முதலில் கூட்டத்தோடு கூட்டமாக நடிக்கும் வசனம் ஏதும் இல்லாத துணை நடிகராகத்தான் வாய்ப்புகள் வந்தன. அவற்றில் ஒன்று ஜெமினியின் பிரம்மாண்ட காவியமாகிய சந்திரலேகாவில் குதிரை வீரனாக அவர் நடித்தார். 

சந்திரலேகா படம் தயாரிப்பில் இருக்கும்போது எழுத்தாளர், இயக்குநர் கே. வேம்புவுடன் ஸ்ரீராமுக்கு அறிமுகம் கிடைத்தது. சந்திரலேகா வெளியான அதே ஆண்டில் வேம்பு கதை, வசனம் எழுதி இயக்க, மெட்ராஸ் டாக்கீஸ் சௌந்தரராஜன் தயாரித்து வெளியிட்ட மதனமாலா (1948) படத்தில் ஓர் ராஜகுமாரனாக நடிக்கும் வாய்ப்புக் கிடைத்தது. அதைத் தொடர்ந்து நவஜீவனம், சம்சாரம், மலைக்கள்ளன் படத்தில் எதிர் நாயகனாகவும், பழனி படத்தின் சிவாஜி கணேசனின் தம்பியாகவும் நடிதாதார். கடைசியாக அவர் நடித்தப்படம் மர்ம வீரன் ஆகும் இப்படத்தை ஸ்ரீராமே தயாரித்து நடித்தார் இப்படம் தோல்வியைத் தழுவ பெரும் பொருள் இழப்புக்கு ஆளானார்.

மேற்கோள்கள்
-----------

1. ↑  பிரதீப் மாதவன் (6 அக்டோபர் 2017). "குறைவான படங்கள், நிறைவான நடிப்பு". *கட்டுரை*. தி இந்து தமிழ். 6 அக்டோபர் 2017 அன்று பார்க்கப்பட்டது.
**குஃக்கா**  (*Gugga*, அல்லது **Gugga Pir**, **Gugga Jaharpir**, **Gugga Chohan**, **Gugga Rana**, **Gugga Vir** மற்றும் பல பெயர்கள்) இராசத்தான், பஞ்சாப் பகுதிகளில் பாம்புக்கடிகளிலிருந்து பாதுகாப்புப் பெற வணங்கப்படும் நாட்டார் கடவுளாகும். இராசத்தானில் கோகாஜி என்றும் பஞ்சாப் பகுதி, அரியானா மற்றும் இமாச்சலப் பிரதேசப் பகுதிகளில் குஃக்கா ஜி என்றும் அறியப்படுகின்றார்.

வழிபாடு
-------

வட இந்தியாவில் இராசத்தான், பஞ்சாப் பகுதி, அரியானா, இமாச்சலப் பிரதேசம் மற்றும் உத்தரப் பிரதேசத்தின் வடமேற்கு மாவட்டங்களில் குஃக்காஜி பெரிதும் வணங்கப்படுகின்றார். குசராத்து, மத்தியப் பிரதேசம் மாநிலங்களிலும் இவரை வழிபடுவோரைக் காணலாம். இவர் பாதோன் மாதத்தில் குறிப்பாக ஒன்பதாம் நாள் வழிபடப்படுகின்றார். குஃக்கா பாம்புக்கடிகளிலிருந்து காப்பவராக கருதப்படுகின்றார். மாரிசு எனப்படும் கோயில்களில் வணங்கப்படுகின்றார். இந்தக் கோயில்கள் எந்த சமயத்து விதிமுறைகளையும் பின்பற்றுவதில்லை; எரும்புப் புற்றிலிருந்து சீக்கிய குருத்வாரா போன்றோ முசுலிம் பள்ளி போன்றோ அமைந்திருக்கும். குஃக்கவை வணங்கும்போது படையலுக்கு நூடில்சு வழங்குகின்றனர். இவற்றை பாம்புகள் வசிக்குமிடங்களிலும் விட்டுச் செல்கின்றனர்.

சுவாரசியமாக, சிந்தி மக்களும் சிரவண மாதத்தில் நாக பஞ்சமி அன்று கோக்ரோ என்று விழா எடுக்கின்றனர். கோக்ரோவின் கதை கட்ச் மாவட்டத்தில் (குசராத்து) நடக்கின்றது. பெயர் ஒற்றுமை மட்டுமின்றி (கோக்ரோ, கோகாஜி) கோக்ரோவின் அன்னையின் பெயர் வச்சல்பாய் குஃக்காவின் அன்னை பெயரான இராணி பச்சலை ஒட்டி உள்ளது.

இராசத்தானில் பிறப்பு
--------------------

**குஃக்கா** தற்கால இராசத்தானில் சுரு மாவட்டத்தில் தாத்ரேவாவில் வீரர்-அரசராகப் பிறந்தார். இவரது தந்தை தாத்ரேவாவின் அரசர் ஜேவர் ஆவார். தாய் பச்சல்தேவி.

உசாத்துணை
---------

* Briggs, George Weston (1 January 2001). *Gorakhnāth and the Kānphaṭa Yogīs*. Motilal Banarsidass Publ.. பக். 192. பன்னாட்டுத் தரப்புத்தக எண்:978-81-208-0564-4.. பார்த்த நாள்: 11 January 2011.

மேற்சான்றுகள்
-------------

1. ↑  Bhatti, H.S Folk Religion Change and Continuity Rawat Publications
2. ↑   Jhulelal.com
property of inscribed angles {\displaystyle \Rightarrow } {\displaystyle \angle PG\_{2}T=\angle PTG\_{1}} {\displaystyle \Rightarrow } {\displaystyle \triangle PTG\_{2}\sim \triangle PG\_{1}T}{\displaystyle \Rightarrow }{\displaystyle {\frac {|PT|}{|PG\_{2}|}}={\frac {|PG\_{1}|}{|PT|}}}{\displaystyle \Rightarrow }{\displaystyle |PT|^{2}=|PG\_{1}|\cdot |PG\_{2}|}
வடிவவியலில் **தொடுகோடு-வெட்டுக்கோடு தேற்றம்** (*tangent-secant theorem*) ஒரு வட்டத்தின் ஒரு தொடுகோடும் வெட்டுக்கோடும் வெட்டிக்கொள்வதால் கிடைக்கும் கோட்டுத்துண்டுகளுக்கு இடையேயுள்ள தொடர்பினைத் தருகிறது. இத்தேற்றத்தின் முடிவு, 
இத்தேற்றத்தின் முடிவானது யூக்ளிடின் *எலிமென்ட்சின்* மூன்றாவது புத்தகத்தில் 36 ஆவது கூற்றாக உள்ளது. 

தேற்றத்தின் கூற்று: 

ஒரு வட்டத்தின் தொடுகோடும் வெட்டுக்கோடும் வெட்டிக்கொள்ளும்போது கிடைக்கும் தொடுகோட்டின் வெட்டுத்துண்டின் நீளத்தின் வர்க்கமும், வெட்டுக்கோட்டின் வெட்டுத்துண்டுகளின் பெருக்குத்தொகையும் சமமாக இருக்கும்.
வெட்டுக்கோடு *g*, வட்டத்தை G1, G2 புள்ளிகளில் வெட்டுகிறது; தொடுகோடு *t*, வட்டத்தைத் தொடும் புள்ளி *T*; மேலும் *g*, *t* இரண்டும் வெட்டிக்கொள்ளும் புள்ளி *P* எனில்:

{\displaystyle |PT|^{2}=|PG\_{1}|\cdot |PG\_{2}|}
வடிவொத்த முக்கோணங்களைப் பயன்படுத்தி தொடுகோடு-வெட்டுக்கோடு தேற்றத்தை நிறுவலாம். இந்நிறுவல் படத்தில் விளக்கப்பட்டுள்ளது. 

தொடுகோடு-வெட்டுக்கோடு தேற்றம், வெட்டும் வெட்டுக்கோடுகள் தேற்றம், வெட்டிக்கொள்ளும் நாண்கள் தேற்றம் ஆகிய மூன்றும் இரு வெட்டும்கோடுகள் மற்றும் ஒரு வட்டம் பற்றிய பொதுவான தேற்றமான புள்ளியின் படியின் தேற்றத்தின் அடிப்படை வகைத் தேற்றங்களாகும்.

மேற்கோள்கள்
-----------

* S. Gottwald: *The VNR Concise Encyclopedia of Mathematics*. Springer, 2012, ISBN 9789401169820, pp. 175-176
* Michael L. O'Leary: *Revolutions in Geometry*. Wiley, 2010, ISBN 9780470591796, p. 161
* *Schülerduden - Mathematik I*. Bibliographisches Institut & F.A. Brockhaus, 8. Auflage, Mannheim 2008, ISBN 978-3-411-04208-1, pp. 415-417 (German)

வெளியிணைப்புகள்
---------------

* *Tangent Secant Theorem* at proofwiki.org
* *Power of a Point Theorem* auf cut-the-knot.org
* Weisstein, Eric W. "Chord", *MathWorld*.
**கு. சா. பெருமாள்** (பிறப்பு: பிப்ரவரி 10 1940) மலேசியாவில் எழுத்தாளர்களுள் ஒருவராவராவார். கு. சா. தொண்டன், வளவன், விழிப்பு, குகன் போன்ற புனைப்பெயர்களால் அறியப்பட்ட இவர் ஒரு பத்திரிகையாசிரியராவார். மேலும் "மக்கள் தொண்டன்" (கையெழுத்தேடு - 1957), "மலைநாடு" (வார இதழ் - 1959), "மலைநாடு" (நாளிதழ் - 1961), "கூட்டுறவு" (மாத இதழ் - 1963), "இயக்கம்" (ம. இ. கா. இதழ் - 1972), "தமிழ் நேசன்" (நாளிதழ்) ஆகியவற்றில் ஆசிரியர் / துணையாசிரியராகவும், மலேசிய்த தமிழ் எழுத்தாளர் சங்கத்தின் செயலாளராகவும் இவர் கடமையாற்றியுள்ளார்.

எழுத்துத் துறை ஈடுபாடு
----------------------

1956 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், புதுக்கவிதைகள் போன்றவற்றை எழுதியுள்ளார். என்றாலும் தமது தீவிரமான அரசியல், சமுதாயப் பிரச்சினைகள் பற்றிய கட்டுரைகளால் இவர் நன்கு அறியப்பட்டுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

நூல்கள்
-------

* "ஒரு குலமாக"
* "சாதனையாளர் சிந்தனைகள்".

விருதுகள்
---------

* அரசாங்கத்தால் வழங்கப்பட்ட AMN, PJK விருதுகள்..

உசாத்துணை
---------

* மலேசியத் தமிழ் எழுத்துலகம் தளத்தில் கு.சா. பெருமாள் பக்கம் பரணிடப்பட்டது 2016-03-04 at the வந்தவழி இயந்திரம்
மேற்றிசைத் திருப்பம்
**மேற்திசை திருப்பம்** அல்லது **நேர்பக்கவாட்டுத் திருப்பம்**(Hyponastic response) என்பது இலைகளில் நடக்கும் ஒரு தாவர உடற்செயலியல் ஆகும். இச்செயலானது, ஒரு தாவரம் வளரும் போது, அதில் தோன்றும் இலைகளும், அதன் இலைக்காம்பும், முதலில் செங்குத்தாக, இரு கைகள் குவித்து *வணக்கம்* சொல்வது போல இருக்கும். இதன் கீழே, அடுத்த இலை அடுக்கு தோன்றும் போது, முதலில் தோன்றிய செங்குத்தான இலையடுக்கானது, பக்கவாட்டில் வளையும். இச்செயலானது செல்லினுள் நடைபெறும், உயிரணுப்பிரிதல் செயலாலும், தாவரவேதிப்பொருளாலும் நடைபெறுகிறது. குறிப்பாக, எத்திலீன் போன்ற தாவர வளரூக்கிகள், இதற்கு காரணிகளாக அமைந்துள்ளதாகக் கருதப்படுகிறது. பெரும்பாலான நிலத்தாவரங்களில், இச்செயல் நடைபெறுகிறது. நீர்த்தாவரங்களின் இலைக்காம்புகள் நீளமாகி, அவற்றின் இலைகளின் மேற்பரப்பில் சூரிய ஒளி அதிகம் படும்படி செய்கிறது. இச்செயலுக்கு இத்திருப்புவிசை அதிகத் தொடர்புடையதாக உள்ளது. மேலும், தாவரங்கள் தயாரிக்கும் எத்திலீன், காற்றில் இதனால் அதிகம் கலக்கிறது. இலைகள் மேற்பரப்பில் வராவிட்டாலும், சில நீர்த்தாவரங்களில், எத்திலீன் காற்றில் கலப்பது நடப்பதாக, ஆய்வுக்கூடச் சோதனைகள் தெரிவிக்கின்றன.

காட்சியகம்
----------

* விரிந்த, விரியும், விரியா இலைகள்விரிந்த, விரியும், விரியா இலைகள்
* பக்கவாட்டுத் தோற்றம்பக்கவாட்டுத் தோற்றம்
* நீர்மேற்புற இலையமைவுநீர்மேற்புற இலையமைவு

மேற்கோள்கள்
-----------

1. ↑
2. ↑

வெளியிணைப்புகள்
---------------

* *Arabidopsis thaliana* என்ற தாவரத்தின் விரிவான மேற்றிசைத் திருப்ப ஆய்வு முடிவுகளை, இந்த இணையபக்கத்தில் காணலாம்.
* ஒரு தாவரத்தின் வளர்ச்சியும், புவி ஈர்ப்பு விசையின் தாக்கமும், இந்த மேற்றிசைத் திருப்பத்தை ஏற்படுதும் காரணிகளாக இருப்பதை, இணையப்பக்கத்தின் இந்த ஆய்வறிக்கையில் காணலாம்.
*
**மேல உளூர் சிவசாமி நடராஜன்** (**எஸ். நடராஜன்**) இந்திய விடுதலைப் போராட்டத்தில் ஈடுபட்ட தியாகி ஆவார்.

வாழ்க்கைக் குறிப்பு
-------------------

இவர் தஞ்சாவூர் மாவட்டத்திலுள்ள மேல உளூர் கிராமத்தில், ஒரு விவசாயக் குடும்பத்தில் பிறந்தார். தந்தை சிவசாமி குமரண்டார், தாயார் மங்களம் ஆவார். இவர் தாய் மாமன் பழனியாண்டி கடம்புரார் ஆதரவில் வளர்ந்தார்.

இந்திய விடுதலைப் போராட்டம்
--------------------------

1947ம் ஆண்டு, காந்தி துவங்கிய வெள்ளையனே வெளியேறு இயக்கத்தில் சேர்ந்து, உப்பு சத்யாகிரக போராட்டத்தில் பங்கேற்று சிறைக்குச் சென்றார்.

ராஜாஜி தலைமையில் வேதாரண்யத்தில் துவங்கிய யாத்திரையில், இவரும் போராட்டத்தில் பங்கேற்றார். டெல்லி சலோ போராட்டத்தில் பங்கேற்றபோது, சென்னை பூக்கடையில் கைது செய்யப்பட்டு, அந்தமான் சிறையிலும், ஆலிப்பூரா சிறையிலும் பலமுறை சிறைவாசம் அனுபவித்தார். மேல உளூர் கிராமத்தில் தடையை மீறி தேசியக்கொடி ஏற்றியதற்காக தடியடிக்கு ஆளானார்.

காமராஜர் முதல்வராக இருந்தபோது, 1960ம் ஆண்டு, மேல உளூர் கிராமத்தில் காமராஜர் பெயரால் காலனியை நிறுவினர். 1960 மே, 21ல் எளிமையான காலனி திறப்பு நிகழ்ச்சியில் காமராஜர் பங்கேற்றார். 

இவர் 2013 ஆம் ஆண்டு, ஆகஸ்ட் மாதம் 30 ஆம் நாள் காலமானார்.

மேற்கோள்கள்
-----------

1. 1 2  "தஞ்சை முதுபெரும் தியாகிக்கு எளிமையான முறையில் இறுதி அஞ்சலி". தினமலர்.
எளிமைப் படுத்தப்பட்ட சுழலும் நேர்முனை எக்சு கதிர் குழாயின் திட்டமுறை* A: நேர்முனை
* C: எதிர்முனை
* T: நேர்முனை இலக்கு
* W: X-கதிர் சாளரம்

சுழலும் நேர்முனை எக்சு கதிர் குழா
**சுழலும் நேர்முனை எக்சு-கதிர்க் குழாய்** (Rotating anode x ray tube) என்பது எக்சு-கதிர்க் குழாயின் ஒரு வகை ஆகும். இதில் குழாயிலுள்ள நேர்முனை, நிலையாக இல்லாமல் சுழலும் வகையில் அமைந்துள்ளது. இலக்கில் தோன்றும் நிறைந்த அளவு வெப்பம் அதிகச் செறிவுடன் கூடிய கதிர்களைத் தொடர்ந்து பெற முடியாமல் செய்கிறது. அதிக வெப்பத்தால் இலக்கு உருகிவிடக்கூடும். தொடர்ந்து குழாயினைப் பயன்படுத்தும் போது உயரளவு வெப்பத்தினைத் தாங்கிக் கொள்ளும் விதத்தில் இந்த நேர்முனை உள்ளது. அதிகப் பரப்பில் நேர்முனையில் வெப்பம் தோற்றுவிக்கப்படுவதால் இலக்குச் சேதமுறாமல் காக்கப்படுகிறது. நேர்முனை நிமிடத்திற்கு 3600 முறை சுழலுமாறு அமைக்கப்பட்டுள்ளது. அதாவது வினாடிக்கு 60 சுழற்சி கொண்டுள்ளது.

டங்ஸ்டனால் ஆன தட்டின் விட்டம் எலக்ட்ரான்கள் மோதும் பாதையின் பரப்பினை தீர்மானிக்கிறது. தட்டின் விட்டம் பொதுவாக 75 முதல் 100 மி.மீ. வரையிலும் காணப்படும். கோட்டுக் குவியக் கோட்பாடும் பயன்படுத்தப்படுகிறது. இதிலும் குவியப்பாதை பரபரப்பாக மாற வாய்ப்புண்டு. கவனக்குறைவால் குழாயில் ஏற்படும் பழுதுகள் இங்கும் ஏற்படலாம்.

ஆதாரம்
------

* Radio physics and dark room procedures-Jaypee Bros.Medical publishers

வெளி இணைப்புகள்
---------------

* The Rotating Anode X -Ray Tube
* Rotating Anode X-ray Tubes